title: Regulamentul de punere în aplicare (UE) 2018/660 al Comisiei din 26 aprilie 2018 de reînnoire a aprobării substanței active bentazon, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE. )

text:
               30.4.2018

               RO

               Jurnalul Oficial al Uniunii Europene

               L 110/122

         REGULAMENTUL DE PUNERE ÎN APLICARE (UE) 2018/660 AL COMISIEI
   din 26 aprilie 2018
   de reînnoire a aprobării substanței active bentazon, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1),
   întrucât:

               (1)

               Directiva 2000/68/CE a Comisiei (2) includea bentazonul ca substanță activă în anexa I la Directiva 91/414/CEE a Consiliului (3).

               (2)

               Substanțele active incluse în anexa I la Directiva 91/414/CEE se consideră a fi fost aprobate în temeiul Regulamentului (CE) nr. 1107/2009 și sunt enumerate în partea A din anexa la Regulamentul de punere în aplicare (UE) nr. 540/2011 al Comisiei (4).

               (3)

               Aprobarea substanței active bentazon, în condițiile menționate în partea A din anexa la Regulamentul de punere în aplicare (UE) nr. 540/2011 al Comisiei, expiră la 30 iunie 2018.

               (4)

               O cerere de reînnoire a includerii bentazonului în anexa I la Directiva 91/414/CEE a Consiliului a fost transmisă în conformitate cu articolul 4 din Regulamentul(UE) nr. 1141/2010 al Comisiei (5) în termenul prevăzut la articolul respectiv.

               (5)

               Solicitanții au depus dosarele suplimentare necesare în conformitate cu articolul 9 din Regulamentul (UE) nr. 1141/2010. Statul membru raportor a constatat că cererea este completă.

               (6)

               Statul membru raportor, în colaborare cu statul membru coraportor, a pregătit un raport de evaluare a reînnoirii, pe care l-a transmis, la data de 8 ianuarie 2014, Autorității Europene pentru Siguranța Alimentară (denumită în continuare „autoritatea”) și Comisiei.

               (7)

               Autoritatea a comunicat solicitantului și statelor membre raportul de evaluare a reînnoirii, în vederea formulării de observații, și a transmis Comisiei observațiile primite. Autoritatea a pus dosarul suplimentar rezumativ și la dispoziția publicului.

               (8)

               La 20 aprilie 2015, autoritatea a comunicat Comisiei concluzia sa (6) cu privire la faptul că bentazonul este susceptibil să îndeplinească criteriile de aprobare prevăzute la articolul 4 din Regulamentul (CE) nr. 1107/2009. La 8 octombrie 2015, Comisia a prezentat proiectul de raport de reexaminare pentru bentazon Comitetului permanent pentru plante, animale, produse alimentare și hrană pentru animale.

               (9)

               Solicitanților li s-a oferit posibilitatea de a prezenta observații privind proiectul de raport de reînnoire.

               (10)

               În cazul uneia sau al mai multor utilizări reprezentative ale cel puțin unui produs de protecție a plantelor care conține bentazon, s-a stabilit că sunt îndeplinite criteriile de aprobare prevăzute la articolul 4 din Regulamentul (CE) nr. 1107/2009. În consecință, este oportun să se reînnoiască aprobarea bentazonului.

               (11)

               Cu toate acestea, mai multe state membre au identificat, în cadrul programelor lor naționale de monitorizare a apelor subterane, existența bentazonului în apele subterane, iar EFSA a indicat că pentru anumite utilizări și în condiții de sol vulnerabil nu poate fi exclusă contaminarea apelor subterane.

               (12)

               Prin urmare, în lumina rezultatelor programelor naționale de monitorizare a apelor subterane și ținând seama de necesitatea de a asigura un nivel de siguranță și de protecție conform nivelului ridicat de protecție care se dorește a fi atins în Uniune, este oportun să se prevadă o reînnoire a aprobării bentazonului pentru o perioadă de șapte ani, fapt care asigură reevaluarea bentazonului cu prioritate față de alte substanțe active, permițând astfel și luarea în considerare a rezultatelor actualizate ale programelor naționale de monitorizare a apelor subterane.

               (13)

               Evaluarea riscurilor în ceea ce privește reînnoirea aprobării bentazonului se bazează pe un număr limitat de utilizări reprezentative, care nu restricționează însă utilizările pentru care pot fi autorizate produsele de protecție a plantelor care conțin bentazon. Prin urmare, este oportun să se elimine restricția utilizării în exclusivitate ca erbicid.

               (14)

               Cu toate acestea, în conformitate cu articolul 14 alineatul (1) din Regulamentul (CE) nr. 1107/2009 coroborat cu articolul 6 din același regulament și având în vedere cunoștințele științifice și tehnice actuale, este necesară includerea anumitor condiții și restricții. În special, ar trebui să se solicite informații de confirmare suplimentare.

               (15)

               Anexa la Regulamentul de punere în aplicare (UE) nr. 540/2011 ar trebui modificată în consecință.

               (16)

               Regulamentul de punere în aplicare (UE) 2017/841 al Comisiei (7) a prelungit perioada de aprobare a bentazonului până la 30 iunie 2018, pentru a se permite finalizarea procesului de reînnoire înainte de expirarea aprobării substanței respective. Cu toate acestea, având în vedere faptul că a fost deja luată o decizie cu privire la reînnoire înainte de acea dată, prezentul regulament ar trebui să se aplice de la 1 iunie 2018.

               (17)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Reînnoirea aprobării substanței active
   Se reînnoiește aprobarea substanței active bentazon, astfel cum se prevede în anexa I.
   Articolul 2
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 3
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 iunie 2018.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 aprilie 2018.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  Directiva 2000/68/CE a Comisiei din 23 octombrie 2000 de includere a unei substanțe active (bentazon) în anexa I la Directiva 91/414/CEE a Consiliului privind introducerea pe piață a produselor fitosanitare (JO L 276, 28.10.2000, p. 41).

      (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

      (5)  Regulamentul (UE) nr. 1141/2010 al Comisiei din 7 decembrie 2010 de stabilire a procedurii de reînnoire a includerii unui al doilea grup de substanțe active în anexa I la Directiva 91/414/CEE a Consiliului și de stabilire a listei substanțelor în cauză (JO L 322, 8.12.2010, p. 10).

      (6)  EFSA Journal 2015;13(4):4077, 153 pp. doi:10.2903/j.efsa.2015.4077.

      (7)  Regulamentul de punere în aplicare (UE) 2017/841 al Comisiei din 17 mai 2017 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de autorizare a substanțelor active alfa-cipermetrin, Ampelomyces quisqualis tulpina: aq 10, benalaxil, bentazon, bifezanat, bromoxinil, carfentrazon etil, clorprofam, ciazofamid, desmedifam, diquat, DPX KE 459 (flupirsulfuron-metil), etoxazol, famoxadon, fenamidon, flumioxazin, foramsulfuron, Gliocladium catenulatum tulpina: j1446, imazamox, imazosulfuron, izoxaflutol, laminarină, metalaxil-M, metoxifenozidă, milbemectină, oxasulfuron, fenmedifam, pendimetalin, pimetrozin, S-metolaclor și trifloxistrobin (JO L 125, 18.5.2017, p. 12).

      ANEXA I

                  Denumire comună, Numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  Bentazon
                  Nr. CAS: 25057-89-0
                  Nr. CIPAC 366

                  3-izopropil-1H-2,1,3-benzotiadiazin-4(3H)-onă 2,2- dioxid

                  ≥ 960 g/kg
                  1,2-dicloretan < 3 mg/kg

                  1 iunie 2018

                  31 mai 2025

                  În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de examinare privind bentazonul, în special de apendicele I și II la acesta.
                  În cadrul acestei evaluări generale, statele membre acordă o atenție deosebită:

                              —

                              specificației tehnice;

                              —

                              protejării operatorilor și lucrătorilor;

                              —

                              riscului pentru păsări și mamifere;

                              —

                              protecției apelor subterane, în special, dar nu numai, în zonele de protecție a apei potabile și analizează cu atenție calendarul de aplicare, solul și/sau condițiile climatice.

                        Dacă este cazul, condițiile de utilizare includ măsuri de atenuare a riscurilor.
                  Până la 1 februarie 2019, solicitantul înaintează Comisiei, statelor membre și autorității informații de confirmare privind testele de nivelul 2/3, după cum se precizează în prezent în Cadrul conceptual al OCDE, care examinează efectele potențiale induse pe cale endocrină ale bentazonului.

         (1)  Mai multe detalii privind identitatea și specificațiile substanței active sunt oferite în raportul de evaluare.

      ANEXA II
      Anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  În partea A, rubrica 11 referitoare la bentazon se elimină.

                  2.

                  În partea B, se adaugă următoarea rubrică:

                              Număr

                              Denumire comună, Numere de identificare

                              Denumire IUPAC

                              Puritate (1)

                              Data aprobării

                              Expirarea aprobării

                              Dispoziții specifice

                              „120

                              Bentazon
                              Nr. CAS: 25057-89-0
                              Nr. CIPAC 366

                              3-izopropil-1H-2,1,3-benzotiadiazin-4(3H)-onă 2,2- dioxid

                              ≥ 960 g/kg
                              1,2-dicloretan < 3 mg/kg

                              1 iunie 2018

                              31 mai 2025

                              În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de examinare privind bentazonul, în special de apendicele I și II la acesta.
                              În cadrul acestei evaluări generale, statele membre acordă o atenție deosebită:

                                          —

                                          specificației tehnice;

                                          —

                                          protejării operatorilor și lucrătorilor;

                                          —

                                          riscului pentru păsări și mamifere;

                                          —

                                          protecției apelor subterane, în special, dar nu numai, în zonele de protecție a apei potabile și analizează cu atenție calendarul de aplicare, solul și/sau condițiile climatice.

                                    Condițiile de utilizare includ măsuri de diminuare a riscului, după caz.
                              Până la 1 februarie 2019, solicitantul înaintează Comisiei, statelor membre și autorității informații de confirmare privind testele de nivelul 2/3, după cum se precizează în prezent în Cadrul conceptual al OCDE, care examinează efectele potențiale induse pe cale endocrină ale bentazonului.”

         (1)  Mai multe detalii privind identitatea și specificațiile substanței active sunt oferite în raportul de evaluare.


title: Regulamentul de punere în aplicare (UE) 2018/670 al Comisiei din 30 aprilie 2018 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare ale substanțelor active bromuconazol, buprofezin, haloxifop-P și napropamid (Text cu relevanță pentru SEE. )

text:
               3.5.2018

               RO

               Jurnalul Oficial al Uniunii Europene

               L 113/1

         REGULAMENTUL DE PUNERE ÎN APLICARE (UE) 2018/670 AL COMISIEI
   din 30 aprilie 2018
   de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare ale substanțelor active bromuconazol, buprofezin, haloxifop-P și napropamid
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 17 primul paragraf,
   întrucât:

               (1)

               Partea A din anexa la Regulamentul de punere în aplicare (UE) nr. 540/2011 al Comisiei (2) stabilește substanțele active considerate a fi fost aprobate în temeiul Regulamentului (CE) nr. 1107/2009.

               (2)

               Perioadele de aprobare ale substanțelor haloxifop-P și napropamid vor expira la 31 decembrie 2020.

               (3)

               Perioadele de aprobare ale substanțelor bromuconazol și buprofezin vor expira la 31 ianuarie 2021.

               (4)

               Cererile de reînnoire a aprobării substanțelor active incluse în prezentul regulament au fost prezentate în conformitate cu Regulamentul de punere în aplicare (UE) nr. 844/2012 al Comisiei (3). Totuși, este posibil ca aprobarea substanțelor respective să expire din motive independente de solicitant, înainte de a se lua o decizie privind reînnoirea aprobării lor. Prin urmare, este necesar să se prelungească perioadele lor de aprobare în conformitate cu articolul 17 din Regulamentul (CE) nr. 1107/2009.

               (5)

               Având în vedere timpul și resursele necesare pentru finalizarea evaluării cererilor de reînnoire a aprobărilor pentru un număr mare de substanțe active ale căror aprobări vor expira între 2019 și 2021, Decizia de punere în aplicare C(2016) 6104 a Comisiei (4) a stabilit un program de lucru implicând gruparea substanțelor active similare și stabilirea de priorități în funcție de preocupările legate de siguranța pentru sănătatea oamenilor și a animalelor sau pentru mediu, astfel cum se prevede la articolul 18 din Regulamentul (CE) nr. 1107/2009.

               (6)

               Deoarece substanțele active incluse în prezentul regulament nu intră în categoriile prioritare din Decizia de punere în aplicare C(2016)6104, perioadele lor de aprobare ar trebui să fie prelungite cu doi sau trei ani, ținând seama de data de expirare actuală, de faptul că, în conformitate cu articolul 6 alineatul (3) din Regulamentul de punere în aplicare (UE) nr. 844/2012, dosarul suplimentar pentru o substanță activă trebuie depus cel târziu cu 30 de luni înainte de expirarea aprobării, de necesitatea de a se asigura o distribuție echilibrată a responsabilităților și a sarcinilor între statele membre care acționează ca raportori și coraportori și de resursele disponibile necesare pentru evaluare și luarea deciziilor. Prin urmare, este oportun să se prelungească perioada de aprobare a substanței active buprofezin cu doi ani și să se prelungească perioadele de aprobare ale substanțelor active bromuconazol, haloxifop-P și napropamid cu trei ani.

               (7)

               Având în vedere scopul articolului 17 primul paragraf din Regulamentul (CE) nr. 1107/2009, în ceea ce privește cazurile în care nu se depune un dosar suplimentar în conformitate cu dispozițiile Regulamentului de punere în aplicare (UE) nr. 844/2012 cel târziu cu 30 de luni înainte de data de expirare respectivă stabilită în anexa la prezentul regulament, Comisia va stabili data de expirare ca fiind data prevăzută înainte de intrarea în vigoare a prezentului regulament sau cea mai apropiată dată ulterioară acesteia.

               (8)

               Având în vedere obiectivul articolului 17 primul paragraf din Regulamentul (CE) nr. 1107/2009, în ceea ce privește cazurile în care Comisia va adopta un regulament care prevede că aprobarea unei substanțe active menționate în anexa la prezentul regulament nu se reînnoiește deoarece nu sunt îndeplinite criteriile de aprobare, Comisia va stabili ca dată de expirare fie data prevăzută înainte de intrarea în vigoare a prezentului regulament, fie data intrării în vigoare a regulamentului care prevede că aprobarea substanței active nu se reînnoiește, oricare dintre aceste date survine mai târziu. În ceea ce privește cazurile în care Comisia va adopta un regulament care prevede reînnoirea aprobării unei substanțe active menționate în anexa la prezentul regulament, Comisia va depune eforturi pentru a stabili, în funcție de circumstanțe, cea mai timpurie dată posibilă de punere în aplicare.

               (9)

               Prin urmare, Regulamentul de punere în aplicare (UE) nr. 540/2011 ar trebui modificat în consecință.

               (10)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 aprilie 2018.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

      (3)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

      (4)  Decizia de punere în aplicare a Comisiei din 28 septembrie 2016 privind stabilirea unui program de lucru pentru evaluarea cererilor de reînnoire a aprobărilor substanțelor active care expiră în 2019, 2020 și 2021, în conformitate cu Regulamentul (CE) nr. 1107/2009 al Parlamentului European și al Consiliului (JO C 357, 29.9.2016, p. 9).

      ANEXĂ
      Partea A din anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  în a șasea coloană, „Expirarea aprobării”, la rândul 309, „Haloxifop-P”, data se înlocuiește cu „31 decembrie 2023”;

                  2.

                  în a șasea coloană, „Expirarea aprobării”, la rândul 310, „Napropamid”, data se înlocuiește cu „31 decembrie 2023”;

                  3.

                  în a șasea coloană, „Expirarea aprobării”, la rândul 318, „Bromuconazol”, data se înlocuiește cu „31 ianuarie 2024”;

                  4.

                  în a șasea coloană, „Expirarea aprobării”, la rândul 320, „Buprofezin”, data se înlocuiește cu „31 ianuarie 2023”.


title: Regulamentul de punere în aplicare (UE) 2018/679 al Comisiei din 3 mai 2018 de reînnoire a aprobării substanței active forclorfenuron în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE. )

text:
               4.5.2018

               RO

               Jurnalul Oficial al Uniunii Europene

               L 114/18

         REGULAMENTUL DE PUNERE ÎN APLICARE (UE) 2018/679 AL COMISIEI
   din 3 mai 2018
   de reînnoire a aprobării substanței active forclorfenuron în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1),
   întrucât:

               (1)

               În baza Directivei 2006/10/CE a Comisiei (2), substanța forclorfenuron a fost inclusă ca substanță activă în anexa I la Directiva 91/414/CEE a Consiliului (3).

               (2)

               Substanțele active incluse în anexa I la Directiva 91/414/CEE sunt considerate că au fost aprobate în temeiul Regulamentului (CE) nr. 1107/2009 și sunt menționate în partea A a anexei la Regulamentul de punere în aplicare (UE) nr. 540/2011 al Comisiei (4).

               (3)

               Aprobarea substanței active forclorfenuron, în condițiile menționate în partea A din anexa la Regulamentul de punere în aplicare (UE) nr. 540/2011, expiră la 31 octombrie 2018.

               (4)

               A fost depusă o cerere de reînnoire a aprobării substanței forclorfenuron în conformitate cu articolul 1 din Regulamentul de punere în aplicare (UE) nr. 844/2012 al Comisiei (5), în termenul prevăzut la articolul respectiv.

               (5)

               Solicitantul a transmis dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererea este completă.

               (6)

               Statul membru raportor, în colaborare cu statul membru coraportor, a pregătit un raport de evaluare a reînnoirii aprobării, pe care l-a transmis, la data de 27 mai 2016, Autorității Europene pentru Siguranța Alimentară („autoritatea”) și Comisiei.

               (7)

               Autoritatea a transmis solicitantului și statelor membre raportul de evaluare a reînnoirii aprobării în vederea formulării de observații și a transmis Comisiei observațiile primite. Autoritatea a pus dosarul rezumativ suplimentar și la dispoziția publicului.

               (8)

               La 31 mai 2017, autoritatea a comunicat Comisiei concluzia sa (6) cu privire la posibilitatea ca substanța forclorfenuron să îndeplinească criteriile de aprobare prevăzute la articolul 4 din Regulamentul (CE) nr. 1107/2009. La 5 octombrie 2017, Comisia a prezentat proiectul de raport de reînnoire a aprobării substanței forclorfenuron Comitetului permanent pentru plante, animale, produse alimentare și hrană pentru animale.

               (9)

               Comisia a invitat solicitantul să își prezinte observațiile pe marginea raportului de revizuire a substanței forclorfenuron. Solicitantul și-a prezentat observațiile, care au fost examinate cu atenție.

               (10)

               În cazul uneia sau al mai multor utilizări reprezentative ale cel puțin unui produs de protecție a plantelor care conține substanța activă, s-a constatat îndeplinirea criteriilor de aprobare prevăzute la articolul 4 din Regulamentul (CE) nr. 1107/2009.

               (11)

               Evaluarea riscurilor în contextul reînnoirii aprobării substanței forclorfenuron se bazează pe un număr limitat de utilizări reprezentative, care, totuși, nu restricționează utilizările pentru care pot fi autorizate produsele de protecție a plantelor care conțin forclorfenuron. Prin urmare, este adecvat să nu se mențină restricțiile privind utilizările ca regulator de creștere a plantelor.

               (12)

               În consecință, este adecvat să se reînnoiască aprobarea substanței forclorfenuron.

               (13)

               În conformitate cu articolul 14 alineatul (1) din Regulamentul (CE) nr. 1107/2009 coroborat cu articolul 6 din același regulament și având în vedere cunoștințele științifice și tehnice actuale, este, totuși, necesară includerea anumitor condiții și restricții.

               (14)

               În conformitate cu articolul 20 alineatul (3) din Regulamentul (CE) nr. 1107/2009, coroborat cu articolul 13 alineatul (4) din același regulament, anexa la Regulamentul de punere în aplicare (UE) nr. 540/2011 ar trebui modificată în consecință.

               (15)

               Regulamentul de punere în aplicare (UE) 2017/1511 al Comisiei (7) a amânat data expirării aprobării substanței forclorfenuron până la 31 octombrie 2018 pentru a permite ca procesul de reînnoire a aprobării să fie finalizat înainte de expirarea aprobării substanței respective. Având în vedere faptul că decizia cu privire la reînnoirea aprobării a fost luată înainte de respectivul termen de expirare amânat, prezentul regulament ar trebui să se aplice de la 1 iunie 2018.

               (16)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Reînnoirea aprobării substanței active
   Aprobarea substanței active forclorfenuron se reînnoiește conform specificațiilor din anexa I.
   Articolul 2
   Modificarea Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 3
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 iunie 2018.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 mai 2018.

            Pentru Comisie

            Președintele

         Jean-Claude JUNCKER

      (1)  Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (JO L 309, 24.11.2009, p. 1).

      (2)  Directiva 2006/10/CE a Comisiei din 27 ianuarie 2006 de modificare a Directivei 91/414/CEE a Consiliului în vederea înscrierii substanțelor active forclorfenuron și indoxacarb (JO L 25, 28.1.2006, p. 24).

      (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

      (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

      (6)  EFSA Journal 2017;15(6):4874, 18 pp. Disponibil online: www.efsa.europa.eu.

      (7)  Regulamentul de punere în aplicare (UE) 2017/1511 al Comisiei din 30 august 2017 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active 1-metilciclopropenă, beta-ciflutrin, clorotalonil, clorotoluron, cipermetrin, daminozid, deltametrin, dimetenamid-p, flufenacet, flurtamon, forclorfenuron, fostiazat, indoxacarb, iprodion, MCPA, MCPB, siltiofam, tiofanat-metil și tribenuron (JO L 224, 31.8.2017, p. 115).

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  Forclorfenuron
                  Nr. CAS 68157-60-8
                  Nr. CIPAC 633

                  1-(2-clor-4-piridil)-3-feniluree

                  ≥ 978 g/kg

                  1.6.2018

                  31.5.2033

                  În vederea punerii în aplicare a principiilor uniforme astfel cum sunt menționate la articolul 29 alineatul (6) din Regulamentul (CE) nr. 1107/2009, se ține seama de concluziile raportului privind reînnoirea aprobării substanței forclorfenuron, în special de apendicele I și II.
                  În cadrul acestei evaluări generale, statele membre acordă o atenție deosebită:

                              —

                              riscurilor pentru consumatori în ceea ce privește riscul potențial determinat de metaboliții din plantele de cultură care produc fructe cu coajă comestibilă.

                        Dacă este cazul, condițiile de utilizare includ măsuri de atenuare a riscurilor.

         (1)  Detalii suplimentare privind identitatea și specificațiile substanței active se află în raportul de revizuire.

      ANEXA II
      Anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  În partea A, rubrica 118 referitoare la forclorfenuron se elimină.

                  2.

                  În partea B, se adaugă următoarea rubrică:

                              Număr

                              Denumire comună, Numere de identificare

                              Denumire IUPAC

                              Puritate (1)

                              Data aprobării

                              Expirarea aprobării

                              Dispoziții specifice

                              „122

                              Forclorfenuron
                              Nr. CAS 68157-60-8
                              Nr. CIPAC 633

                              1-(2-clor-4-piridil)-3-feniluree

                              ≥ 978 g/kg

                              1.6.2018

                              31.5.2033

                              În vederea punerii în aplicare a principiilor uniforme astfel cum sunt menționate la articolul 29 alineatul (6) din Regulamentul (CE) nr. 1107/2009, se ține seama de concluziile raportului privind reînnoirea aprobării substanței forclorfenuron, în special de apendicele I și II.
                              În cadrul acestei evaluări generale, statele membre acordă o atenție deosebită:

                                          —

                                          riscurilor pentru consumatori în ceea ce privește riscul potențial determinat de metaboliții din plantele de cultură care produc fructe cu coajă comestibilă.

                                    Condițiile de utilizare includ, dacă este cazul, măsuri de atenuare a riscurilor.

         (1)  Detalii suplimentare privind identitatea și specificațiile substanței active se află în raportul de revizuire.”


title: Regulamentul de punere în aplicare (UE) 2018/692 al Comisiei din 7 mai 2018 de reînnoire a aprobării substanței active zoxamid în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE. )

text:
               8.5.2018

               RO

               Jurnalul Oficial al Uniunii Europene

               L 117/9

         REGULAMENTUL DE PUNERE ÎN APLICARE (UE) 2018/692 AL COMISIEI
   din 7 mai 2018
   de reînnoire a aprobării substanței active zoxamid în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1),
   întrucât:

               (1)

               În temeiul Directivei 2003/119/CE a Comisiei (2), substanța activă zoxamid a fost inclusă ca substanță activă în anexa I la Directiva 91/414/CEE a Consiliului (3).

               (2)

               Substanțele active incluse în anexa I la Directiva 91/414/CEE sunt considerate a fi fost aprobate în temeiul Regulamentului (CE) nr. 1107/2009 și sunt enumerate în partea A din anexa la Regulamentul de punere în aplicare (UE) nr. 540/2011 al Comisiei (4).

               (3)

               Aprobarea substanței active zoxamid, în condițiile menționate în partea A din anexa la Regulamentul de punere în aplicare (UE) nr. 540/2011, expiră la 31 ianuarie 2019.

               (4)

               A fost depusă o cerere de reînnoire a aprobării substanței zoxamid în conformitate cu articolul 1 din Regulamentul de punere în aplicare (UE) nr. 844/2012 al Comisiei (5), în termenul prevăzut la articolul respectiv.

               (5)

               Solicitantul a transmis dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererea este completă.

               (6)

               Statul membru raportor, în colaborare cu statul membru coraportor, a pregătit un raport de evaluare a reînnoirii aprobării, pe care l-a transmis Autorității Europene pentru Siguranța Alimentară (denumită în continuare „autoritatea”) și Comisiei la data de 5 august 2016.

               (7)

               Autoritatea a comunicat solicitantului și statelor membre raportul de evaluare a reînnoirii aprobării în vederea formulării de observații și a transmis Comisiei observațiile primite. De asemenea, autoritatea a pus dosarul suplimentar rezumativ la dispoziția publicului.

               (8)

               La 21 august 2017, autoritatea a comunicat Comisiei concluzia sa (6) cu privire la posibilitatea ca substanța activă zoxamid să îndeplinească criteriile de aprobare prevăzute la articolul 4 din Regulamentul (CE) nr. 1107/2009. La 26 ianuarie 2018, Comisia a prezentat proiectul de raport privind reînnoirea aprobării substanței zoxamid Comitetului permanent pentru plante, animale, produse alimentare și hrană pentru animale.

               (9)

               Solicitantului i s-a oferit posibilitatea de a prezenta observații referitoare la proiectul de raport privind reînnoirea aprobării. Cu privire la una sau la mai multe utilizări reprezentative ale cel puțin unui produs de protecție a plantelor care conține substanța activă, s-a constatat îndeplinirea criteriilor de aprobare prevăzute la articolul 4 din Regulamentul (CE) nr. 1107/2009.

               (10)

               În consecință, este adecvat să se reînnoiască aprobarea substanței active zoxamid.

               (11)

               Evaluarea riscurilor în contextul reînnoirii aprobării substanței zoxamid se bazează pe un număr limitat de utilizări reprezentative, care, totuși, nu restricționează utilizările pentru care pot fi autorizate produsele de protecție a plantelor care conțin zoxamid. Așadar, este adecvat să se elimine restricția utilizării în exclusivitate ca fungicid.

               (12)

               În conformitate cu articolul 14 alineatul (1) din Regulamentul (CE) nr. 1107/2009, coroborat cu articolul 6 din același regulament, și având în vedere cunoștințele științifice și tehnice actuale, este, totuși, necesară includerea anumitor condiții și restricții. În particular, este adecvat să se solicite informații de confirmare suplimentare.

               (13)

               Prin urmare, Regulamentul de punere în aplicare (UE) nr. 540/2011 ar trebui modificat în consecință.

               (14)

               Regulamentul de punere în aplicare (UE) 2018/84 al Comisiei (7) a amânat data de expirare a substanței zoxamid până la 31 ianuarie 2019 pentru a permite ca procesul de reînnoire a aprobării să fie finalizat înainte de expirarea aprobării substanței respective. Cu toate acestea, având în vedere faptul că a fost luată o decizie cu privire la reînnoirea aprobării înainte de acest termen de expirare amânat, prezentul regulament ar trebui să se aplice de la 1 iulie 2018.

               (15)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Reînnoirea aprobării substanței active
   Aprobarea substanței active zoxamid se reînnoiește astfel cum se prevede în anexa I.
   Articolul 2
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 3
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 iulie 2018.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 mai 2018.

            Pentru Comisie

            Președintele

         Jean-Claude JUNCKER

      (1)  Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (JO L 309, 24.11.2009, p. 1).

      (2)  Directiva 2003/119/CE a Comisiei din 5 decembrie 2003 de modificare a Directivei 91/414/CEE a Consiliului în vederea includerii substanțelor active mezosulfuron, propoxicarbazon și zoxamidă (JO L 325, 12.12.2003, p. 41).

      (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

      (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

      (6)  EFSA Journal, 2017;15(9):4980. Document disponibil online la adresa: www.efsa.europa.eu

      (7)  Regulamentul de punere în aplicare (UE) 2018/84 al Comisiei din 19 ianuarie 2018 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active clorpirifos, clorpirifos-metil, clotianidin, compuși de cupru, dimoxistrobin, mancozeb, mecoprop-p, metiram, oxamil, petoxamid, propiconazol, propineb, propizamid, piraclostrobin și zoxamid (JO L 16, 20.1.2018, p. 8).

      ANEXA I

                  Denumire comună, Numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  Zoxamidă
                  CAS nr. 156052-68-5
                  CIPAC nr. 640

                  (RS)-3,5-diclor-N-(3-clor-1-etil-1-metil-2-oxopropil)-p-toluamidă

                  ≥ 953 g/kg

                  1 iulie 2018

                  30 iunie 2033

                  În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului privind reînnoirea aprobării substanței zoxamidă, în special de apendicele I și II la acesta.
                  În cadrul acestei evaluări generale, statele membre acordă o atenție deosebită:

                              —

                              protecției apelor subterane de prezența metabolitului RH-141455,

                              —

                              protecției albinelor, organismelor acvatice și râmelor.

                        Dacă este cazul, condițiile de utilizare includ măsuri de atenuare a riscurilor.
                  Solicitantul transmite Comisiei, statelor membre și autorității informații de confirmare în ceea ce privește efectul proceselor de tratare a apelor asupra naturii reziduurilor prezente în apa potabilă în termen de doi ani de la punerea de către Comisie la dispoziția publicului a unui ghid privind evaluarea efectului proceselor de tratare a apelor asupra naturii reziduurilor prezente în apele de suprafață și în apele subterane.

         (1)  Detalii suplimentare privind identitatea și specificațiile substanței active se află în raportul de reexaminare.

      ANEXA II
      Anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  în partea A, rubrica 77 referitoare la zoxamidă se elimină;

                  2.

                  în partea B, se adaugă următoarea rubrică:

                              Număr

                              Denumire comună, Numere de identificare

                              Denumire IUPAC

                              Puritate (1)

                              Data aprobării

                              Expirarea aprobării

                              Dispoziții specifice

                              „123

                              Zoxamidă
                              CAS nr. 156052-68-5
                              CIPAC nr. 640

                              (RS)-3,5-diclor-N-(3-clor-1-etil-1-metil-2-oxopropil)-p-toluamidă

                              ≥ 953 g/kg

                              1 iulie 2018

                              30 iunie 2033

                              În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului privind reînnoirea aprobării substanței zoxamidă, în special de apendicele I și II la acesta.
                              În cadrul acestei evaluări generale, statele membre acordă o atenție deosebită:

                                          —

                                          protecției apelor subterane de prezența metabolitului RH-141455,

                                          —

                                          protecției albinelor, organismelor acvatice și râmelor.

                                    Dacă este cazul, condițiile de utilizare includ măsuri de atenuare a riscurilor.
                              Solicitantul transmite Comisiei, statelor membre și autorității informații de confirmare în ceea ce privește efectul proceselor de tratare a apelor asupra naturii reziduurilor prezente în apa potabilă în termen de doi ani de la punerea de către Comisie la dispoziția publicului a unui ghid privind evaluarea efectului proceselor de tratare a apelor asupra naturii reziduurilor prezente în apele de suprafață și în apele subterane.”

         (1)  Detalii suplimentare privind identitatea și specificațiile substanței active se află în raportul de reexaminare.


title: Regulamentul de punere în aplicare (UE) 2018/689 al Consiliului din 7 mai 2018 privind punerea în aplicare a articolului 15 alineatul (3) din Regulamentul (UE) nr. 1352/2014 privind măsuri restrictive având în vedere situația din Yemen

text:
               8.5.2018

               RO

               Jurnalul Oficial al Uniunii Europene

               L 117/1

         REGULAMENTUL DE PUNERE ÎN APLICARE (UE) 2018/689 AL CONSILIULUI
   din 7 mai 2018
   privind punerea în aplicare a articolului 15 alineatul (3) din Regulamentul (UE) nr. 1352/2014 privind măsuri restrictive având în vedere situația din Yemen
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1352/2014 al Consiliului din 18 decembrie 2014 privind măsuri restrictive având în vedere situația din Yemen (1), în special articolul 15 alineatul (3),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 18 decembrie 2014, Consiliul a adoptat Regulamentul (UE) nr. 1352/2014.

               (2)

               La 23 aprilie 2018, Comitetul Consiliului de Securitate al Organizației Națiunilor Unite instituit în temeiul punctului 19 din Rezoluția 2140 (2014) a Consiliului de Securitate al Organizației Națiunilor Unite a actualizat informațiile referitoare la o persoană căreia i se aplică măsuri restrictive.

               (3)

               Prin urmare, anexa I la Regulamentul (UE) nr. 1352/2014 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 1352/2014 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 mai 2018.

            Pentru Consiliu

            Președintele

         E. ZAHARIEVA

      (1)  JO L 365, 19.12.2014, p. 60.

      ANEXĂ
      Rubrica aferentă persoanei menționate mai jos se înlocuiește cu rubrica următoare:

                     „3.

                     Ali Abdullah Saleh (pseudonim: Ali Abdallah Salih).
                     În scriere originală:
                     Desemnare: (a) președintele partidului Congresului popular general din Yemen; (b) fost președinte al Republicii Yemen. Data nașterii: (a) 21.3.1945; (b) 21.3.1946; (c) 21.3.1942; (d) 21.3.1947. Locul nașterii: (a) Bayt al-Ahmar, guvernoratul Sana'a, Yemen; (b) Sana'a, Yemen; (c) Sana'a, Sanhan, Al-Rib'al-Sharqi. Cetățenia: Yemenită. Pașaport nr.: 00016161 (Yemen). Numărul național de identificare: 01010744444. Alte informații: Sexul: masculin. Statut: raportat a fi decedat. Link către notificarea specială emisă de INTERPOL – Consiliul de Securitate al ONU: https://www.interpol.int/en/notice/search/un/5837306 Data desemnării de către ONU: 7.11.2014 (modificată la 20 noiembrie 2014, 23 aprilie 2018).

                        Informații suplimentare din rezumatul motivelor includerii pe listă comunicat de Comitetul pentru sancțiuni:

                     Ali Abdullah Saleh a fost desemnat pentru sancțiuni la 7 noiembrie 2014 în conformitate cu punctele 11 și 15 din RCSONU 2140 (2014), pe baza faptului că îndeplinea criteriile de desemnare prevăzute la punctele 17 și 18 din rezoluție.
                     Ali Abdullah Saleh s-a angajat în acte care amenință pacea, securitatea sau stabilitatea Yemenului, precum acte care împiedică punerea în aplicare a acordului din 23 noiembrie 2011 dintre guvernul din Yemen și cei din opoziție, care prevede un transfer pașnic al puterii în Yemen, și acte care obstrucționează procesul politic în Yemen.
                     În conformitate cu acordul din 23 noiembrie 2011 susținut de Consiliul de Cooperare al Golfului, Ali Abdullah Saleh a demisionat din funcția de președinte al Yemenului, după mai mult de 30 de ani.
                     Se relatează că, începând din toamna anului 2012, Ali Abdullah Saleh a devenit unul dintre principalii susținători ai acțiunilor violente ale Huthi din nordul Yemenului.
                     Confruntările din sudul Yemenului care au avut loc în februarie 2013 au fost rezultatul eforturilor conjugate depuse de Saleh, de AQAP și de Ali Salim al-Bayd, un secesionist din sud, pentru a produce tulburări înainte de Conferința dialogului național din Yemen, care a avut loc la 18 martie 2013. Mai recent, din septembrie 2014, Saleh a trecut la acțiuni de destabilizare a Yemenului folosindu-se de alte persoane pentru a submina guvernul central și a crea suficientă instabilitate pentru a amenința cu o lovitură de stat. Conform unui raport din septembrie 2014 al grupului de experți al Organizației Națiunilor Unite pentru Yemen, unii interlocutori au afirmat că Saleh sprijină acțiunile violente ale unor yemeniți punându-le la dispoziție fonduri și sprijin politic, precum și asigurându-se că membrii GPC continuă să contribuie la destabilizarea Yemenului prin diferite mijloace.”


title: Regulamentul de punere în aplicare (UE) 2018/690 al Comisiei din 7 mai 2018 de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanței active fenazaquin (Text cu relevanță pentru SEE. )

text:
               8.5.2018

               RO

               Jurnalul Oficial al Uniunii Europene

               L 117/3

         REGULAMENTUL DE PUNERE ÎN APLICARE (UE) 2018/690 AL COMISIEI
   din 7 mai 2018
   de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanței active fenazaquin
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) litera (c),
   întrucât:

               (1)

               Directiva de punere în aplicare 2011/39/UE a Comisiei (2) a inclus substanța fenazaquin ca substanță activă în anexa I la Directiva 91/414/CEE a Consiliului (3).

               (2)

               Substanțele active incluse în anexa I la Directiva 91/414/CEE sunt considerate a fi fost aprobate în temeiul Regulamentului (CE) nr. 1107/2009 și sunt menționate în partea A a anexei la Regulamentul de punere în aplicare (UE) nr. 540/2011 al Comisiei (4).

               (3)

               Aprobarea substanței active fenazaquin, cu specificațiile menționate în partea A din anexa la Regulamentul de punere în aplicare (UE) nr. 540/2011, a fost restricționată la utilizările ca acaricid pe plantele ornamentale de seră.

               (4)

               În conformitate cu articolul 7 alineatul (1) din Regulamentul (CE) nr. 1107/2009, la 19 septembrie 2011, Gowan Comércio Internacional e Serviços Limitada, producătorul substanței active, a transmis o cerere statului membru raportor desemnat, și anume Grecia, solicitând o modificare a condițiilor de aprobare a substanței fenazaquin, în sensul de a ridica restricțiile și de a permite utilizări pe struguri, citrice, fructe semințoase și fructe sâmburoase. Statul membru raportor a constatat că cererea era admisibilă.

               (5)

               Statul membru raportor a pregătit un addendum la proiectul de raport de evaluare, pe care l-a transmis Autorității Europene pentru Siguranța Alimentară („autoritatea”) și Comisiei la 14 februarie 2012.

               (6)

               Autoritatea a trimis addendumul la proiectul de raport de evaluare solicitantului și statelor membre în vederea formulării unor eventuale observații și l-a pus la dispoziția publicului în conformitate cu articolul 12 alineatul (1) din Regulamentul (CE) nr. 1107/2009.

               (7)

               La 19 martie 2013, autoritatea a comunicat Comisiei concluzia sa (5) cu privire la posibilitatea ca noile utilizări ale substanței active fenazaquin să îndeplinească criteriile de aprobare prevăzute la articolul 4 din Regulamentul (CE) nr. 1107/2009. Comisia a transmis proiectul de raport de examinare solicitantului în vederea formulării unor eventuale observații la 17 septembrie 2013, iar Comitetului permanent pentru lanțul alimentar și sănătatea animală la 2 octombrie 2013. Comitetul permanent nu a putut concluziona dacă era adecvat să se modifice condițiile de aprobare a substanței fenazaquin, astfel cum a fost cerut de solicitant.

               (8)

               În urma examinării suplimentare a dosarului, Comisia a elaborat un proiect de addendum la raportul de examinare inițial și un proiect de regulament privind substanța fenazaquin. La 13 decembrie 2017, Comisia a prezentat proiectul de addendum și proiectul de regulament Comitetului permanent pentru plante, animale, produse alimentare și hrană pentru animale.

               (9)

               Comisia a invitat solicitantul să transmită observațiile sale pe marginea proiectului de addendum la raportul de examinare privind substanța fenazaquin. Solicitantul a transmis observațiile sale, care au fost examinate minuțios.

               (10)

               Nu s-a demonstrat că este de așteptat ca produsele de protecție a plantelor care conțin fenazaquin să îndeplinească, în general, cerințele prevăzute la articolul 4 din Regulamentul (CE) nr. 1107/2009, cu excepția situației în care restricția prevăzută în prezent pentru utilizare doar în sere este menținută. Prin urmare, este adecvat să se mențină restricția de utilizare doar în sere, astfel cum sunt definite la articolul 3 alineatul (27) din Regulamentul (CE) nr. 1107/2009.

               (11)

               În cazul uneia sau al mai multor utilizări reprezentative ale cel puțin unui produs de protecție a plantelor care conține substanța activă s-a constatat că, în situația în care produsul de protecție a plantelor este utilizat pe plantele comestibile, criteriile de aprobare prevăzute la articolul 4 din Regulamentul (CE) nr. 1107/2009 sunt respectate. Prin urmare, este adecvat să nu se mențină restricția privind utilizarea substanței fenazaquin numai pe plantele ornamentale.

               (12)

               În conformitate cu articolul 13 alineatul (2) din Regulamentul (CE) nr. 1107/2009 coroborat cu articolul 6 din același regulament și având în vedere cunoștințele științifice și tehnice actuale, este necesar și adecvat să se modifice condițiile de aprobare a substanței active fenazaquin, menținând-o, în același timp, sub incidența anumitor condiții și restricții. Prin urmare, Regulamentul de punere în aplicare (UE) nr. 540/2011 ar trebui modificat în consecință.

               (13)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Modificarea Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 mai 2018.

            Pentru Comisie

            Președintele

         Jean-Claude JUNCKER

      (1)  Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (JO L 309, 24.11.2009, p. 1).

      (2)  Directiva de punere în aplicare 2011/39/UE a Comisiei din 11 aprilie 2011 de modificare a Directivei 91/414/CEE a Consiliului în vederea includerii substanței fenazaquin ca substanță activă și de modificare a Deciziei 2008/934/CE a Comisiei (JO L 97, 12.4.2011, p. 30).

      (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

      (5)  European Food Safety Authority; Conclusion on the peer review of the pesticide risk assessment of the active substance fenazaquin (Concluzia examinării inter pares a riscului utilizării ca pesticid a substanței active fenazaquin). EFSA Journal 2013;11(4):3166. [80 pp.] doi:10.2903/j.efsa.2013.3166.

      ANEXĂ
      Textul din coloana „Dispoziții specifice” a rândului 342 referitor la fenazaquin, din partea A a anexei la Regulamentul de punere în aplicare (UE) nr. 540/2011, se înlocuiește cu următorul text:

         „PARTEA A
         Se pot autoriza numai utilizările ca acaricid în sere.
         PARTEA B
         În vederea punerii în aplicare a principiilor uniforme astfel cum sunt menționate la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de examinare privind substanța fenazaquin, în special de apendicele I și II la acesta, în versiunea finalizată de Comitetul permanent pentru lanțul alimentar și sănătatea animală la 11 martie 2011, precum și de addendumul la raportul de examinare privind substanța fenazaquin, în special de apendicele I și II la acesta, în versiunea finalizată de Comitetul permanent pentru plante, animale, produse alimentare și hrană pentru animale la 22 martie 2018.
         În cadrul acestei evaluări generale, statele membre acordă o atenție deosebită:

                     (a)

                     protejării organismelor acvatice;

                     (b)

                     protejării operatorilor, asigurând totodată faptul că în condițiile de utilizare se prevede folosirea unor echipamente adecvate de protecție individuală;

                     (c)

                     protejării albinelor;

                     (d)

                     riscurilor pentru albine și bondari eliberați pentru polenizare, atunci când substanța este utilizată în sere;

                     (e)

                     riscului pentru consumatori, în special cele determinate de reziduurile generate în cursul prelucrării;

                     (f)

                     condițiilor de utilizare, pentru a se evita expunerea la reziduuri de fenazaquin în ceea ce privește plantele de cultură destinate consumului uman și animal.

               Condițiile de utilizare includ, dacă este cazul, măsuri de atenuare a riscurilor.”


title: Regulamentul de punere în aplicare (UE) 2018/698 al Consiliului din 8 mai 2018 privind punerea în aplicare a articolului 17 alineatul (3) din Regulamentul (UE) nr. 224/2014 privind măsuri restrictive având în vedere situația din Republica Centrafricană

text:
               8.5.2018

               RO

               Jurnalul Oficial al Uniunii Europene

               LI 117/1

         REGULAMENTUL DE PUNERE ÎN APLICARE (UE) 2018/698 AL CONSILIULUI
   din 8 mai 2018
   privind punerea în aplicare a articolului 17 alineatul (3) din Regulamentul (UE) nr. 224/2014 privind măsuri restrictive având în vedere situația din Republica Centrafricană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 224/2014 al Consiliului din 10 martie 2014 privind măsuri restrictive având în vedere situația din Republica Centrafricană (1), în special articolul 17 alineatul (3),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 10 martie 2014, Consiliul a adoptat Regulamentul (UE) nr. 224/2014.

               (2)

               La 26 aprilie 2018, Comitetul Consiliului de Securitate al Organizației Națiunilor Unite (CSONU) instituit în temeiul Rezoluției CSONU 2127 (2013) a actualizat informațiile referitoare la o persoană căreia i se aplică măsuri restrictive.

               (3)

               Prin urmare, anexa I la Regulamentul (UE) nr. 224/2014 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 224/2014 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 mai 2018.

            Pentru Consiliu

            Președintele

         E. ZAHARIEVA

      (1)  JO L 70, 11.3.2014, p. 1.

      ANEXĂ
      Rubrica aferentă persoanei menționate mai jos se înlocuiește cu rubrica următoare:

                     „8.

                        Eugène BARRET NGAÏKOSSET [alias: (a) Eugene Ngaikosset; (b) Eugene Ngaikoisset; (c) Eugene Ngakosset; (d) Eugene Barret Ngaikosse; (e) Eugene Ngaikouesset; (f) «The Butcher of Paoua»; (g) Ngakosset]
                     Desemnare: (a) fost căpitan, garda prezidențială a RCA; (b) fost căpitan, forțele navale ale RCA.
                     Data nașterii: 8 octombrie 1967
                     Număr național de identificare: Numărul militar de identificare al forțelor armate ale Republicii Centrafricane (FACA) 911-10-77.
                     Adresă: Bangui, Republica Centrafricană.
                     Data desemnării de către ONU: 17 decembrie 2015.

                        Alte informații: Căpitanul Eugène Barret Ngaïkosset este fost membru al gărzii prezidențiale a fostului președinte François Bozizé și este asociat cu mișcarea anti-balaka. A evadat din închisoare la 17 mai 2015, după ce a fost extrădat din Brazzaville, și și-a creat propria facțiune anti-balaka, din care fac parte foști luptători ai forțelor FACA. Link către notificarea specială emisă de INTERPOL-Consiliul de Securitate al ONU: https://www.interpol.int/en/notice/search/un/6217455.

                        Informații din rezumatul motivelor includerii pe listă comunicat de Comitetul pentru sancțiuni:

                     Eugène Barret Ngaïkosset a fost inclus pe listă la 17 decembrie 2015, în temeiul punctului 11 și al punctului 12 literele (b) și (f) din Rezoluția 2196 (2015) pentru «participarea sa la acte care subminează pacea, stabilitatea sau securitatea RCA sau pentru sprijinirea acestor acte»; pentru «implicare în planificarea, orchestrarea sau comiterea unor acte care încalcă dreptul internațional al drepturilor omului sau dreptul internațional umanitar, după caz, sau care constituie abuzuri sau încălcări ale drepturilor omului, în RCA, inclusiv acte care implică violența sexuală, vizarea civililor, atacuri din motive etnice sau religioase, atacuri asupra școlilor și a spitalelor, răpiri și strămutări forțate» și pentru «implicare în planificarea, orchestrarea, sponsorizarea sau desfășurarea de atacuri împotriva misiunilor ONU sau ale prezențelor internaționale pentru asigurarea securității, inclusiv MINUSCA, misiunile Uniunii Europene și operațiile franceze care le sprijină».

                           Informații suplimentare:

                     Ngaïkosset este unul dintre principalii autori ai actelor de violență care au izbucnit la sfârșitul lui septembrie 2015 la Bangui. Ngaïkosset și alți reprezentanți ai mișcării anti-balaka au colaborat cu membri marginalizați ai ex-Séléka într-un efort de a destabiliza guvernul de tranziție din RCA. În noaptea din 27 spre 28 septembrie 2015, Ngaïkosset și alții au avut o tentativă eșuată de luare cu asalt a taberei de jandarmerie «Izamo», cu scopul de a fura arme și muniții. La 28 septembrie, grupul a înconjurat birourile postului național de radio al RCA.
                     La 1 octombrie 2015, în cartierul PK5 a avut loc o întâlnire între Ngaïkosset și Haroun Gaye, unul dintre liderii Frontului Popular pentru Renașterea Republicii Centrafricane (FPRC), în vederea planificării unui atac coordonat asupra orașului Bangui, prevăzut pentru sâmbătă, 3 octombrie.
                     La 8 octombrie 2015, ministrul justiției din RCA a anunțat intenția de a deschide o anchetă împotriva lui Ngaïkosset și a altor persoane pentru rolul jucat de aceștia în violențele de la Bangui din septembrie 2015. Ngaïkosset și ceilalți au fost identificați drept persoane care au manifestat «comportamente reprobabile constituind o încălcare a securității interne a statului, uneltire, incitare la război civil, nesupunere civică, ură și complicitate». Autoritățile judiciare din RCA au primit consemnul de a deschide o anchetă pentru căutarea și arestarea făptașilor și a complicilor acestora.
                     La 11 octombrie 2015, se crede că Ngaïkosset a ordonat miliției anti-balaka aflate sub comanda sa să comită răpiri, axându-se în special pe resortisanți francezi, dar și pe personalități politice din RCA și pe funcționari ai ONU, cu scopul de a forța plecarea președintelui interimar, Catherine Samba-Panza.”


title: Regulamentul de punere în aplicare (UE) 2018/875 al Comisiei din 15 iunie 2018 de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak

text:
               18.6.2018

               RO

               Jurnalul Oficial al Uniunii Europene

               L 154/1

         REGULAMENTUL DE PUNERE ÎN APLICARE (UE) 2018/875 AL COMISIEI
   din 15 iunie 2018
   de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96 (1), în special articolul 11 litera (b),
   întrucât:

               (1)

               Anexa III la Regulamentul (CE) nr. 1210/2003 cuprinde lista organismelor publice, a corporațiilor și a agențiilor, a persoanelor fizice și juridice, a organismelor și a entităților fostului guvern irakian care, în temeiul regulamentului menționat, fac obiectul înghețării fondurilor și resurselor economice care se aflau în afara Irakului la data de 22 mai 2003.

               (2)

               La 7 iunie 2018, Comitetul pentru sancțiuni al Consiliului de Securitate al Organizației Națiunilor Unite a hotărât să elimine o mențiune de pe lista persoanelor sau entităților cărora ar trebui să li se aplice înghețarea fondurilor și a resurselor economice.

               (3)

               Prin urmare, anexa III la Regulamentul (CE) nr. 1210/2003 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa III la Regulamentul (CE) nr. 1210/2003 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării sale în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 iunie 2018.

            Pentru Comisie,

            Pentru Președinte,

            Șeful Serviciului Instrumente de Politică Externă

      (1)  JO L 169, 8.7.2003, p. 6.

      ANEXĂ
      În anexa III la Regulamentul (CE) nr. 1210/2003, se elimină următoarea mențiune:

                     „1.

                     Central Bank of Iraq, Rashid Street, Baghdad, Irak. Alte informații: fostul guvernator a fost domnul Issam El Moulla HWEISH; sucursale la Mosul și la Basra.”


title: Regulamentul de punere în aplicare (UE) 2018/919 al Comisiei din 27 iunie 2018 de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină

text:
               29.6.2018

               RO

               Jurnalul Oficial al Uniunii Europene

               L 164/2

         REGULAMENTUL DE PUNERE ÎN APLICARE (UE) 2018/919 AL COMISIEI
   din 27 iunie 2018
   de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183 litera (b),
   având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (2), în special articolul 5 alineatul (6) litera (a),
   întrucât:

               (1)

               Regulamentul (CE) nr. 1484/95 al Comisiei (3) a stabilit normele de aplicare a sistemului de taxe la import suplimentare și a fixat prețurile reprezentative în sectorul cărnii de pasăre și în cel al ouălor, precum și pentru ovalbumină.

               (2)

               Din controlul regulat al datelor pe baza cărora se stabilesc prețurile reprezentative pentru produsele din sectorul cărnii de pasăre și din cel al ouălor, precum și pentru ovalbumină, rezultă că este necesară modificarea prețurilor reprezentative pentru importurile de anumite produse, ținând cont de variațiile prețurilor în funcție de origine.

               (3)

               Regulamentul (CE) nr. 1484/95 ar trebui modificat în consecință.

               (4)

               Deoarece este necesar să se asigure aplicarea măsurii respective cât mai rapid posibil după ce devin disponibile datele actualizate, prezentul regulament ar trebui să intre în vigoare la data publicării sale,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 1484/95 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 iunie 2018.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  JO L 150, 20.5.2014, p. 1.

      (3)  Regulamentul (CE) nr. 1484/95 al Comisiei din 28 iunie 1995 de stabilire a normelor de aplicare a sistemului de drepturi de import suplimentare și de fixare a prețurilor reprezentative în sectoarele cărnii de pasăre și ouălor și pentru albumina din ouă, și de abrogare a Regulamentului nr. 163/67/CEE (JO L 145, 29.6.1995, p. 47).

      ANEXĂ
      „
            ANEXA I

                        Codul NC

                        Denumirea mărfurilor

                        Prețul reprezentativ
                        (în EUR/100 kg)

                        Garanția menționată la articolul 3
                        (în EUR/100 kg)

                        Originea (1)

                        0207 12 10

                        Carcase de păsări de curte din specia Gallus domesticus, congelate, denumite «păsări de curte 70 %»

                        101,3

                        0

                        AR

                        0207 12 90

                        Carcase de păsări de curte din specia Gallus domesticus, congelate, denumite «păsări de curte 65 %»

                        127,4

                        0

                        AR

                        225,0

                        0

                        BR

                        0207 14 10

                        Bucăți dezosate de păsări de curte din specia Gallus domesticus congelate

                        240,2

                        18

                        AR

                        225,9

                        22

                        BR

                        333,9

                        0

                        CL

                        236,6

                        19

                        TH

                        0207 27 10

                        Bucăți dezosate de curcani și de curci, congelate

                        304,7

                        0

                        BR

                        323,1

                        0

                        CL

                        0408 91 80

                        Ouă fără coajă, uscate

                        242,1

                        1

                        AR

                        1602 32 11

                        Preparate nefierte din păsări de curte din specia Gallus domesticus

                        247,7

                        12

                        BR

                  ”

         (1)  Nomenclatorul țărilor stabilit prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7).